cyanic-selkie/wikianc huggingface dataset:
புதுயுகம் தொலைக்காட்சி
நிகழ்ச்சிகள்
இந்த தொலைக்காட்சியில் முதல் முதலாக கொரியன் தொடர்களை தமிழில் மொழியில் மாற்றம் செய்யப்பட்டு 2013 முதல் 2015ஆம் ஆண்டு காலப்பகுதியில் ஒளிபரப்பப்பட்டது.
சத்தியமக்லம் சோழீஸ்வரர் ஆனந்தவள்ளி கோயில்
சத்தியமக்லம் சோழீஸ்வரர் ஆனந்தவள்ளி கோயில் தமிழ்நாட்டில் புதுக்கோட்டை மாவட்டம், சத்தியமக்லம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சோழீஸ்வரர், ஆனந்தவள்ளி சன்னதிகள் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:புதுக்கோட்டை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜெனட் ஆஸ்பினால்
ஜெனட் ஆஸ்பினால் (Janet Aspinall , பிறப்பு: செப்டம்பர் 12 1959), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 12 தேர்வுத் துடுப்பாட்டப் போட்டிகளில் கலந்து கொண்டுள்ளார். 1984 - 1992 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
ஷாசியா மன்சூர்
ஆரம்பகால வாழ்க்கையும், தொழிலும்
பாக்கித்தானில் உள்ள பஞ்சாபின் இராவல்பிண்டியில் ஷாசியா மன்சூர் பிறந்தார். கல்லூரி நிகழ்ச்சிகளில் முதலில் பாட ஆரம்பித்தார். குவாலியர் கரானாவின் (பாடும் பாணி) உஸ்தாத் பெரோஸ் என்பவரிடம் இவர் இசையில் பயிற்சி எடுத்துக் கொண்டார்.
இவர் பாக்கித்தானிலும், இந்தியாவிலும், பஞ்சாபி புலம்பெயர்ந்தோர் மத்தியிலும் பிரபலமான பாடகியாக இருக்கிறார். இவர், பெரும்பாலும் பஞ்சாபி இசையை பாடுகிறார். இவர் பல்வேறு பஞ்சாபி நாட்டுப்புற பாடல்களையும் பஞ்சாபி சூஃபி கவிதைகளையும் பாடினார். இவர், சில சமயங்களில் உருது பாடல்களையும் பாடுகிறார்.
இவரது பிரபலமான பாடல்களில் சில:
2010இல் பாக்கித்தானில் ஏற்பட்ட வெள்ளத்திற்குப் பிறகு வெள்ளத்தால் பாதிக்கப்பட்டவர்களுக்கு சில தொண்டு நிகழ்ச்சிகளை நிகழ்த்தி நிதி திரட்டினார். சிலே ஹுமாவுடன் சேர்ந்து பாடகியும் நடிகையுமான நூர்ஜஹானுக்கு அஞ்சலி செலுத்தும் ஒரு பேட்டியில் தன்னை 1992 ஆம் ஆண்டில் பிரபல நகைச்சுவை நடிகர் உமர் செரீப் தன்னை அறிமுகப்படுத்தியதாக குறிப்பிட்டார்.
இவர் பாக்கித்தானின் தொலைக்காட்சித் தொடரான கோக் ஸ்டுடியோவில் (2015 பருவம் 8 ) ஒரு சிறப்பு கலைஞராக இருந்தார். இவர் இலண்டனில் உள்ள பிபிசி பில்ஹார்மோனிக் இசைக்குழுவிலும் நிகழ்த்தியுள்ளார்.
திரைப்படப் பின்னணி பாடகர்
பால் தோ பால் (1999 திரைப்படம்), இஷ்க் குடா (2013) உள்ளிட்ட பல படங்களுக்கு இவர் பாடல்களை பாடியுள்ளார். 2003 வணிக ரீதியாக வெற்றிகரமான படத்தில் இவர் பாடியது பொதுமக்களால் பரவலாகப் பாராட்டப்பட்டது. .
வெளி இணைப்புகள்
பகுப்பு:பின்னணிப் பாடகர்கள் பகுப்பு:பஞ்சாப் நபர்கள் பகுப்பு:வாழும் நபர்கள்
ஜான் பென்னிகுவிக்
தமிழ்நாட்டின் தென்பகுதி மாவட்டங்களில் தேனி, திண்டுக்கல், மதுரை, சிவகங்கை, இராமநாதபுரம் ஆகிய ஐந்து மாவட்டங்களின் விவசாயத்திற்கும், குடிநீர்த் தேவைகளுக்கும் உதவும் முல்லைப் பெரியாறு அணையைக் கட்டிய ஆங்கிலேயப் பொறியாளர் ஜான் பென்னிகுவிக் (John Pennycuick) சென்னை மாகாண சட்டமன்றத்தின் உறுப்பினராகவும் பணியாற்றியுள்ளார்.
சென்னை அரசுப் பொறியாளர்
ஜான் பென்னி குவிக் சென்னை அரசின் பொதுப்பணித்துறைப் பொறியாளர் மற்றும் செயலாளராக 1895 ஆம் ஆண்டு அக்டோபர் 10 அன்றிலிருந்து நியமிக்கப்பட்ட செய்தி இலண்டன் அரசுப் பதிவிதழில் (தி இலண்டன் கெசட்) வெளியிடப்பட்டது. இதன்படி ஆங்கிலேயர் ஆட்சிக் காலத்தில் இராணுவப்பணிப் பொறியாளராக இந்தியாவிற்குப் பணிக்கு வந்தார்.
அணை கட்ட சொத்தை விற்றவர்
இந்திய நாட்டை ஆங்கிலேயர் ஆண்ட காலத்தில், பெரியாறு அணை கட்டப்படுவதற்கு முன், சென்னை மாகாணத்தில், வைகை வடிநிலப்பரப்பில் பல முறை மழை பொய்த்து மிகுந்த உணவு பஞ்சம் ஏற்பட்டது. இதனால் பல்லாயிரக்கணக்கான மக்கள் பாதிக்கப்பட்டனர். இதனை கண்ட பென்னிகுவிக் மிகவும் வருத்தம் அடைந்தார். மேற்குத் தொடர்ச்சி மலையில் பெய்யும் மழை நீர் பெரியாறு என்ற ஆறாக ஓடி வீணாகக் கடலில் சென்று கலப்பதைப் பார்த்து இதன் குறுக்காக ஒரு அணையைக் கட்டி மலையின் வடக்குப் பகுதிக்குத் திருப்பி விட்டால் வறண்டுள்ள நிலங்கள் பயனுள்ள விளைநிலங்களாக மாறிவிடும் என்று திட்டமிட்டார். இதற்கான திட்டத்தை ஆங்கிலேய அரசின் பார்வைக்கு வைத்து அனுமதி பெற்றார். எழுபத்தைந்து இலட்சம் ரூபாய் திட்ட மதிப்பீட்டில் 1895 ஆம் ஆண்டில் அக்டோபர் 11 ஆம் தேதியில் அப்போதைய சென்னை மாகாண அரசின் கவர்னர் வென்லாக் முன்னிலையில் அணை கட்டுவதற்கான பணிகள் தொடங்கின. ஆங்கிலேயப் பொறியாளர் கர்னல் பென்னி குக் தலைமையில் பிரிட்டிஷ் இராணுவத்தின் கட்டுமானத்துறை இந்த அணை கட்டும் பணியை மேற்கொண்டது. அடர்ந்த காடு, விஷப்பூச்சிகள், காட்டு யானைகள், காட்டு மிருகங்கள், கடும் மழை, திடீரென உருவாகும் காட்டாறு போன்றவைகளையும் பொருட்படுத்தாமல் மூன்று ஆண்டுகள் பல்வேறு இன்னல்களுடன் அணை பாதி கட்டப்பட்டிருந்த நிலையில் தொடர்ந்து பெய்த மழையினால் உருவான வெள்ளத்தில் கட்டப்பட்ட அணை அடித்துச் செல்லப்பட்டது. அதன் பிறகு இந்தத் திட்டத்திற்கு பணம் ஒதுக்கீடு செய்ய ஆங்கிலேய அரசு மறுத்த நிலையில் கர்னல் பென்னி குக் இங்கிலந்திற்குத் திரும்பிச் சென்று தன் குடும்பச் சொத்துக்கள் அனைத்தையும் விற்று அதன் மூலம் கிடைத்த பணத்தைக் கொண்டு வந்து சொந்தமாகவே முல்லைப் பெரியாறு அணையைக் கட்டி முடித்தார். இதனால் தேனி, திண்டுக்கல், மதுரை, சிவகங்கை மற்றும் இராமநாதபுரம் மாவட்டப்பகுதி நிலங்களுக்குத் தேவையான் தண்ணீர் இன்றும் கிடைத்து வருகிறது.
பிரிட்டனில் பெரும் செல்வந்தர்கள் மட்டுமே வாழும் பகுதியில், சகல வசதியுடன் மாளிகைகளில் வாழ்ந்த பென்னிகுக்கின் குடும்பம், முல்லைப் பெரியாறு அணைக்காக செய்த பொருட்செலவுகளால், கடும் நிதி நெருக்கடிக்கு ஆளாயினர். இதனால் மாளிகையில் வாழ்ந்த அவர்கள் கடைசியில் அரசாங்கம் அளித்த தொகுப்பு வீடுகளில் குடியேறி வாழ்ந்துள்ளனர். பென்னிகுவிக் 1911ல் காலமான போது, அவருடைய ஐந்து மகள்களின் மூத்த மகளுக்கு வயது 30. அவருடைய ஒரே மகனுக்கு வயது 11. ஏழ்மை நிலையில் சுற்றத்தார் யாரும் உதவாததால் அவருடைய மூன்று மகள்களுக்கு திருமணமாகாமல், வாரிசுகள் இல்லாமலே காலமானார்கள். ஒரு மகள் ஜெர்மனிக்கு புலம்பெயர்ந்து ஜெர்மானியர் ஒருவரை மணந்து அங்கேயே நிரந்தரமாக குடியேறினார். அவருடைய ஒரே மகன் ஜான் பென்னிகுவிக் (ஜூனியர்) பிரிட்டனின் உயர்நீதி மன்றத்தில் வக்கீலாக பணியாற்றினார்.
வெற்றிகரமாக பெரியாறு அணை கட்டி முடித்த பென்னிகுக்கிற்கு சென்னை மாகான பொதுப்பணித்துறை செயலாளராக பதவி உயர்வு கொடுத்து அழகு செய்தது ஆங்கிலேய அரசு. தொடர்ந்து சிறிது காலம் ஹூப்பர்ஹில்& இல் உள்ள ராயல் இந்திய பொறியியல் கல்லூரியின் கடைசி தலைவராகவும், சென்னை பல்கலைக் கழகத்தின் ஆசிரியராகவும் இருந்தார். 1898&ல் சென்னை சட்டப்பேரவைக்கு தேர்ந்தெடுக்கப்பட்டு சுகாதார வாரிய தலைவராக பதவி வகித்தார். 1899 ஆம்ஆண்டு, பிரிஸ்பேன் நதியின் வெள்ளப்பெருக்கில் ஏற்படும் சேதத்தை தவிர்க்க ஆஸ்திரேலிய அரசு பென்னிகுக்கிடம் ஆலோசனை கேட்டது.
பென்னிகுவிக் நினைவு
thumb|right|மதுரை மாவட்டம் வாடிப்பட்டி அருகே கர்னல் ஜே பென்னிகுவிக் பெயரில் பொறிக்கப்பட்டுள்ள கல்வெட்டு.
மேற்கோள்கள்
பகுப்பு:1841 பிறப்புகள் பகுப்பு:1911 இறப்புகள் பகுப்பு:இந்தியத் துடுப்பாட்டக்காரர்கள் பகுப்பு:பிரித்தானியப் பொறியாளர்கள்
சாந்தியாகோ (மாவட்டம்)
சாந்தியாகோ (ஆங்கிலம்: Santiago; உருசியம்: Сантьяго; எசுப்பானியம்: Santiago) என்பது எசுப்பானியாவின் வடமேற்கு பகுதியிலுள்ள கலீசியாவிலுள்ள ஒரு மாவட்டம் ஆகும். இதன் பரப்பளவு 689 சதுர கி.மீ. ஆகும். இதன் மக்கட்தொகை 150,286 ஆகும்.
பகுப்பு:எசுப்பானியாவில் உள்ள இடங்கள்
பீத்சா விருந்து
thumb| பீத்சா விருந்தில் பீத்சாக்கள் பீத்சா விருந்து என்பது ஒரு சமூக கூடலின் போது முதன்மை விருந்தாக பீத்சா மட்டும் வழங்கப்படுவது ஆகும்.
பொதுவாக ஒரு பீத்சா 10 முதல் 14 அங்குல அகலமுள்ளதாகவும் இருவருக்கு போதுமானதாக இருக்கும். பீத்தாக்களின் மேற்புறம் பலவிதமான பொருட்களைக் கொண்டிருக்கும். பொதுவாகத் தயாரிக்கப்பட்ட பீத்சாவில், விருந்துக்கு வருவோர் தங்களது விருப்பப்படி மேற்புறங்களை தயாரிக்கத் தேவையான பொருட்கள் இருக்கும். இதனைப் பயன்படுத்தி தமது விருப்பத் தேர்வினை தயார் செய்கின்றனர்.
விருப்பத்தேர்வான பீத்சா விருந்தில் இல்லாதபோது, விருந்தினர்களின் விருந்தினர்களின் குறிப்பிட்ட விருப்பத்தேர்வுகள் தெரியவில்லை என்றால், இறைச்சிகள் அல்லது கிடைக்கக்கூடிய குறைந்தபட்சம் சீஸ்-மட்டும் அல்லது காய்கறி மட்டும் சேர்த்து பீத்சா மேற்புறங்கள் உருவாக்கப்படுகின்றன.
ஹான் ஜி-மின் (நடிகை)
ஹான் ஜி-மின் (한지민, Han Ji-min) தென் கொரியாவைச் சேர்ந்த நடிகை ஆவார். இவர் 1982 ஆம் ஆண்டு நவம்பர் மாதம் 5 ஆம் தியதி பிறந்தவர். 1999 ஆம் ஆண்டிலிருந்து தொலைக்காட்சித் தொடர்களில் நடித்து வரும் இவர் 2005 ஆம் ஆண்டு வெளிவந்த ரிசரக்சன் என்ற கொரிய மொழித் தொலைக்காட்சித் தொடரில் நடித்ததன் மூலம் அறியப்படுகின்றார்.
ஹான் ஜி-மின் 2012 இல் ஐக்கிய நாடுகள் சூழல் திட்டத்தின் நல்லெண்ணத் தூதராக நியமிக்கப்பட்டார்.
சான்றுகள்
பகுப்பு:தென் கொரியத் திரைப்பட நடிகைகள் பகுப்பு:1982 பிறப்புகள் பகுப்பு:வாழும் நபர்கள்
கனேந்திரநாத் தாகூர்
கனேந்திரநாத் தாகூர் (Ganendranath Tagore) இவர் ஓர் இந்திய இசைக்கலைஞரும் மற்றும் நாடக ஆளுமையுமாவார். மேலும் இவர், தேசியவாத சொற்பொழிவுக்கு கணிசமான பங்களிப்பை வழங்கினார். கொல்கத்தா பல்கலைக்கழக நுழைவுத் தேர்வில் தேர்ச்சி பெற்ற முதல் மாணவர்களில் ஒருவரான இவர் இந்து மேளாவின் நிறுவனர்-செயலாளராக இருந்தார்.
குடும்பம்
ஜோராசங்கோ தாக்கூர் மாளிகையின் "பைதக்கனா மாளிகை" என்று அழைக்கப்படும் இடத்தில் இவர்கள் வாழ்ந்தனர். அதன் பின்னர் அந்த பகுதி இடிக்கப்பட்டது. இவர் திவிஜேந்திரநாத்துக்கு இளையவர், ஆனால் சத்யேந்திரநாத்துக்கு மூத்தவர் என்பதால் கூட்டுக் குடும்பத்தில் ‘மெஜாதாதா’ (இரண்டாவது மூத்த சகோதரர்) என்று அழைக்கப்பட்டார்.
உருவான ஆண்டுகள்
இவர் இந்துப் பள்ளி மாணவராக இருந்தார். 1857இல் கொல்கத்தா பல்கலைக்கழகம் நுழைவுத் தேர்வை அறிமுகப்படுத்தியபோது, இவரும் சத்யேந்திரநாத்தும் முதல் பிரிவில் தேர்ச்சி பெற்றனர்.
ஒரு தீவிர எழுத்தாளரான கனேந்திரநாத் காளிதாசரின் விக்ரமர்வசியம் என்பதை1869இல் வங்காள மொழியில் மொழிபெயர்த்தார். இவர் பிரம்ம சங்கீதம் என்று அழைக்கப்படும் பக்தி பாடல்களையும், தேசபக்தி மிகுந்த பாடல்களையும் இயற்றினார். சுபினாய் ராய் பாடி, 2007 இல் வெளிவந்த பாடல்களைக் கொண்ட ஒரு பிரம்ம இசைத் வெளியீட்டில் இவரது "காவ் ஹே தாஹாரி நாம்" (ஓ! அவரது பெயரைப் பாடுங்கள்) என்ற தலைப்பில் ஒரு பாடல் உள்ளது. அதே பிரம்ம சங்கீதத்தில் தேவப்பிரதா பிஸ்வாஸ் பாடிய 2018 இல் வெளியிடப்பட்ட இசைத் தொகுப்பிலும் இடம் பெற்றது.
ஜோரசங்கோ நாட்டியசாலை
கனேந்திரநாத் நாடகங்களின் மீது மிகுந்த ஈர்ப்பைக் கொண்டிருந்தார். 1865 ஆம் ஆண்டில் கொல்கத்தாவில் ஜோராசங்கோ நாட்டியசாலை என்ற தனி நாடக அரங்கத்தை நிறுவி, அந்த ஆண்டிலேயே மைக்கேல் மதுசூதன் தத்தா எழுதிய கிருட்டிணகுமாரி என்ற நாடகத்தை அரங்கேற்றினார். இளம் ஜோதிரிந்திரனாத்திற்கு அகல்யாதேவி பாத்திரத்தில் நடிக்க முதல் வாய்ப்பு கிடைத்தது. முதலில் ஆண்கள் பெண் வேடங்களில் நடித்தனர். ஆனால் பின்னர் குடும்பத்தின் பெண்களும் நண்பர்கள் மற்றும் உறவினர்களுக்கு முன்னால் நடித்தனர்.
வங்காள மொழியில் சில நல்ல நாடகங்கள் இருந்ததால், அவற்றை அரங்கேற்றுவதற்காக எடுத்துக் கொள்ளப்பட்டது. சமூக கருப்பொருள்களில் நாடகங்களை எழுதியதற்காக கனேந்திரநாத் ஒரு பரிசை அறிவித்தார். இராம்நாராயணன் தர்கரத்னா என்பவர் தான் எழுதிய நபநாதக் என்ற நாடகத்திற்காக முதல் பரிசை வென்றார். நாடக ஆசிரியருக்கு ரூ.200ம் மற்றும் நாடகத்தின் ஆயிரம் பிரதிகள் அச்சிடும் செலவையும் ஏறுக்கொள்வதாக உறுதியளிக்கப்பட்டது. சாரதா பிரசாத் கங்குலி, அக்‌சய் மசும்தர், ஜோதிரிந்திரநாத் தாகூர் மற்றும் பலர் நாடங்களில் நடித்தார்கள்.
இந்து மேளா
கனேந்திரநாத் 1867 இல் திவிஜேந்திரநாத் தாகூர், ராஜ்நாராயண் பாசு மற்றும் நவகோபால் மித்ரா ஆகியோருடன் இந்து மேளாவை நிறுவினார். இவர் இந்த அமைப்பின் நிறுவனர்-செயலாளராக இருந்தார். இது தேசபக்தியையும் உள்நாட்டுத் தொழிலையும் ஊக்குவிக்க முயன்றது. தொடக்க அமர்வில் பேசிய இவர், “இந்த கூட்டம் சாதாரண மத நடவடிக்கைகளுக்காக அல்ல, எந்தவொரு விஷயத்திலும் மகிழ்ச்சியை அடைவதற்காக அல்ல, பொழுதுபோக்குக்காக அல்ல, இது நாட்டிற்காக, தாய் நிலத்திற்கு” என்றார். மற்றொரு சந்தர்ப்பத்தில் இவர் கூறினார், "இந்தியாவின் ஒரு பெரிய குறைபாடு என்னவென்றால், எங்களுக்கு எந்த உதவி தேவைப்பட்டாலும் நாங்கள் எப்போதும் பிரபுக்களை நோக்கி வருகிறோம். இது மிகவும் அவமானகரமான விஷயம். நாம் மனிதர்கள் இல்லையா? மேளாவின் நோக்கங்களில் ஒன்று, நாட்டில் சுய சார்பு உணர்வை ஊக்குவிப்பதாகும். "
கனேந்திரநாத் இந்து மேளாவில் பல முறை பாடப்பட்ட ஒரு பாடலால் நற்பெயரைப் பெற்றார்: "லஜ்ஜய் பாரத்-ஜாஸ் கெய்போ கி கோரே" (இந்தியாவின் மகிமையில் நான் எவ்வாறு பாடுவேன், ஏனென்றால் நான் வெட்கத்தில் புதைக்கப்பட்டேன்).
குறிப்புகள்
பகுப்பு:1869 இறப்புகள் பகுப்பு:1841 பிறப்புகள் பகுப்பு:தாகூர் குடும்பம்
குளித்தலை மத்தியார்சுனேஸ்வரர் கோயில்
குளித்தலை மத்தியார்சுனேஸ்வரர் கோயில் தமிழ்நாட்டில் கரூர் மாவட்டம், குளித்தலை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மத்தியார்சுனேஸ்வரர், தேவநாயகி சன்னதிகளும், விநாயகர், சுப்பிரமணியசுவாமி, தேவநாயகி, சண்டிகேஸ்வரர், துர்க்கை உபசன்னதிகளும் உள்ளன. இக்கோயிலில் மொத்தம் ஐந்து கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
பங்குனி மாதம் உத்திரம் முக்கிய திருவிழாவாக நடைபெறுகிறது. [[தை மாதம்]] பூசம் திருவிழாவாக நடைபெறுகிறது.
சிறீகரி
சிறீகரி இராகம் கருநாடக இசையில் பயன்படும் இராகங்களில் ஒன்றாகும். இது 52 ஆவது மேளகர்த்தா இராகமாகிய, "பிரம்ம" என்றழைக்கப் படும் 9 ஆவது சக்கரத்தின் 4 ஆவது மேளமாகிய ராமப்பிரியா இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), பிரதி மத்திமம் (ம2), பஞ்சமம்,  சதுஸ்ருதி தைவதம் (த2) கைசிகி நிஷாதம்  (நி2) ஆகிய சுரங்கள் வருகின்றன.
பகுப்பு:ராமப்பிரியாவின் ஜன்னிய இராகங்கள்
சாகித் அன்வர்
சாகித் அன்வர் (Shahid Anwar, பிறப்பு: சூலை 5 1968), ஒரு பாக்கித்தானியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டி ஒன்றில் இல் கலந்து கொண்டுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1968 பிறப்புகள் பகுப்பு:வாழும் நபர்கள்
பரளி வரதராஜபெருமாள் கோயில்
பரளி வரதராஜபெருமாள் கோயில் தமிழ்நாட்டில் நாமக்கல் மாவட்டம், பரளி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தமிழியல்
தமிழும் தமிழரும் பிற மொழிகளுடனும் இனங்களுடனும் உறவுகளை வரையறை செய்யும் துறையாக தமிழியல் இருக்கின்றது. பிற மொழிகளையும் இனங்களையும் தமிழர்கள் அறியும், ஆயும் ஒரு துறையாகவும் இவ் இயலை பார்க்க வேண்டும். இன்றைய உலகமயமாதல் சூழலில் தமிழர்களுக்கு தமிழியல் முக்கிய இயலாக பரிணமித்துள்ளது.
தமிழியல் கல்வித்துறை தமிழை பாரம்பரியமாக ஆய்ந்த புலவர்கள் பண்டிதர்கள் மரபில் இருந்தோ அல்லது தமிழை தினசரி வாழ்வுக்கு பயன்படுத்தும் தமிழ் மக்களிடம் இருந்தோ தோன்றாமல் மேற்கத்தைய இன-மொழி ஆய்வு துறையின் ஒரு பகுதியாக தோற்றம் கண்டது. மேற்கத்தைய Oriental Studies - இந்தியவியல் (Indology) பின்புலத்தில் இருந்து தோன்றியது. இதன் நோக்கம் தமிழ் மொழியையோ தமிழர் சார் விடயங்களையோ மேம்படுத்துவது என்று சொல்ல முடியாது. மாற்றாக தமிழ் மொழியையும் தமிழர் சார் விடயங்களையும் ஆய்ந்து தங்களது தேவைகளுக்கு பயன்படுத்தி கொள்வதே ஆகும். காலனித்துவ நிர்வாகம், மத மாற்றம், தங்களது மேலாண்மையை நிறுவுவது ஆகியவை இந்நோக்கங்களுக்குள் அடங்கும். இன்று இத்துறை South Asian Studies என்று மருவியுள்ளது; ஆனால் இன்று இவற்றின் நோக்கங்கள் சற்று ஆரோக்கியமான மாற்றங்களுக்கும் உட்பட்டு நிற்கின்றன. எனினும் இன்றும் நாடுகளின் (எ.கா ஐக்கிய அமெரிக்கா) இராணுவ வெளிவிவகார நடவடிக்கைகளுக்கு இந்தத் துறைகளின் ஆய்வுகள் முக்கியமானவை; இத்துறைசார் புலமையாளர்களும் குறிப்பிடத்தக்க பங்களிக்கின்றார்கள்.
ஆரம்ப தமிழியல் ஆய்வாளர்கள் தமிழையும் தமிழரையும் கருப்பொருளாக நிறுத்தி, தம்மை சற்று உயரநிறுத்தி, ஊடறுத்து ஆய்ந்தார்கள். இவர்களில் காலனித்துவ ஜெர்மனிய, பிரெஞ்சு, போர்த்துக்கீச, ஒல்லாந்த (டச்சு), ஆங்கில ஆராய்ச்சியாளர்கள் முக்கியமானவர்கள். இவர்களின் ஆய்வுகள் பின்னாளில் தமிழர்கள் தங்களை அடையாளப்படுத்திக் கொள்ள அறிந்து கொள்ள பெரிதும் பயன்பட்டன.
இதுவரை பிறர் தமிழையும் தமிழரையும் ஆயும் ஒரு துறையாக தமிழியல் முதன்மையாக இருந்ததனால், இதன் ஆராய்ச்சிக் கட்டுரைகள், ஆக்கங்கள் பெரும்பாலானவை பிற மொழிகளிலேயே இருக்கின்றன. இன்று அனேக தமிழியல் ஆய்வுகளும் மாநாடுகளும் ஆங்கிலத்தில்தான் அமைகின்றன. தமிழ்நாட்டில் இடம்பெறும் தமிழர்களே பிரதானமாக பங்குகொள்ளும் களங்களும் ஆங்கிலத்தில் அமைகின்றன.
தமிழியலை மேற்கத்தைய ஆய்வாளார்களின் பிரதான ஆளுமைக்குள் இருந்து மீட்டெடுத்து தமிழர்களின் ஆளுமைக்குள் உட்படுத்தியதில் உலகத்தமிழ் ஆராய்ச்சி மாநாடுகளும், தனிநாயகம் அடிகள் ஆரம்பித்த Tamil Culture ஆராய்ச்சி ஏடும் முக்கியப் பங்கு வகித்தன.
பெர்கிளி பல்கலைக்கழக தமிழியல் பிரிவு
அமெரிக்க பெர்கிளி பல்கலைக்கழகத்தில் தமிழியல் பிரிவு 1995 ஆம் ஆண்டளவில் தொடங்கப்பட்டது. தமிழ் செம்மொழி அங்கீகாரம் பெற உதவிய தமிழ் அறிஞர்களில் ஒருவரான ஜார்ஜ் எல். ஹார்ட் இத் துறையின் தலைமைப் பேராசிரியாராக இருக்கிறார். 2005 ஆண்டு தொடக்கம் தொடர்ச்சியாக மூன்று தமிழியல் மாநாடுகள் இங்கு நடைபெற்றன. 2008 க்கான மாநாடு ஏப்ரல் 25-7, 2008 காலப்பகுதியில் இங்கு இடம்பெற இருக்கின்றது.
கோலோன் பல்கலைக்கழக தமிழியல் துறை
ஜெர்மன் கோலோன் பல்கலைக்கழக தமிழியல் துறை 1960 களில் இருந்து சிறப்பாக செயற்பட்டு வந்து, 2004 ஆண்டளவில் மூடப்பட இருந்து, 2008 மீண்டும் வீச்சுடன் செயற்படுகின்றது. கோலம் என்ற தமிழியல் கல்வி ஏடு தமிழ், ஆங்கிலம், ஜெர்மன் மொழி என மூன்று மொழிகளிலும் இத்துறையால் முன்னர் வெளியிடப்பட்டது.
ரொறன்ரோ பல்கலைக்கழக தமிழியல் பிரிவு
கனடா ரொறன்ரோ பல்கலைக்கழக தமிழியல் பிரிவு 2004 ஆம் ஆண்டு தொடங்கப்பட்டது. 2006, 2007 ஆண்டுகளில் தமிழியல் மாநாடுகள் இவர்களால் ஒழுங்கமைப்பட்டது. 2008 க்கான மாநாடு மே 15-17 காலப்பகுதியில் இங்கு இடம்பெற இருக்கின்றது.
சிங்கப்பூர் தேசிய பல்கலைக்கழகத்தில் தமிழியல் துறை
சிங்கப்பூரில் தமிழ் ஒரு அரசு அலுவல் மொழியாகும். சிங்கப்பூர் தேசிய பல்கலைக்கழகத்தின் தமிழ்த் துறை சுமார் 30 ஆண்டுகளுக்கு மேலாக இயங்கி வருகின்றது. இந்தப் பல்கலைக்கழகத்தின் தமிழ்ப் பேரவை (http://www.nustls.org/) கல்வி, கலை, சமூக சேவை என குழு ஒற்றுமைச் செயற்பாட்டு திறன் வாய்த ஒரு அமைப்பு ஆகும்.
இரட்டை விண்மீன்குழு
இரட்டை விண்மீன்குழு (Gemini constellation)  என்பது ஓரையாகும் விண்மீன்குழுக்களில் ஒன்றாகும். இது வட அரைவிண்கோளத்தில் அமைந்துள்ளது. இது தால்மி விவரித்த 48 விண்மீன்குழுக்களின் ஒன்று; இது இனறு விவரிக்கப்படும் 88 விண்மீன்குழுக்களில் ஒன்றாகும். இது இலத்தீன மொழியில் இரட்டையர் எனவும் கிரேக்க தொன்மவியலில் சாசுட்டர், போலக்சு ஆகிய இரட்டையரைக் குறிக்கிறது. இதன் தொன்மை வானியல் குறியீடு (♊︎) ஆகும்.
வெளி இணைப்புகள்
பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பிராங்க் செர்வுட் ரோலண்ட்
பிராங்க் செர்வுட் ரோலண்ட் (Frank Sherwood Rowland, சூன் 28, 1927 – மார்ச் 10, 2012) என்பவர் கலிபோர்னியா பல்கலைக்கழகத்தின் வேதியியல் பேராசிரியரும், நோபல் பரிசு பெற்றவரும் ஆவார். வளிமண்டல வேதியியல், மற்றும் வேதி வினைவேக இயல் ஆகியவற்றில் இவரது ஆய்வுகள் அமைந்திருந்தன. ஓசோன் குறைபாட்டில் குளோரோபுளோரோகார்பன்களின் பங்கு பற்றிய இவரது ஆய்விற்காக 1995 ஆம் ஆண்டில் இவருக்கு வேதியியலுக்கான நோபல் பரிசு வழங்கப்பட்டது.
மனிதனால் உருவாக்கப்படும் கரிமச் சேர்ம வளிமங்கள் சூரியக் கதிர்வீச்சுடன் இணைந்து அடுக்கு வளிமண்டலத்தில் சிதைவடைவதால், குளோரீன் அணு, மற்றும் குளோரீன் ஓரொக்சட்டு ஆகியவற்றை வெளியிடுகின்றது, இவை பெருமளவு ஓசோன் மூலக்கூறுகளை அழிக்கக்கூடியவை என்பதை ரோலண்டு அவரது உதவியாளர் மரியோ மொலினா ஆகியோர் கண்டுபிடித்தனர். இது பற்றிய முதலாவது ஆய்வுக்கட்டுரை நேச்சர் ஆய்விதழில் 1974 ஆம் ஆண்டில் வெளியிடப்பட்டு அது குறித்த ஆய்வுகள் ஆரம்பிக்கப்பட்டன.
இறப்பு
நடுக்குவாதத்தினால் பாதிக்கப்பட்டிருந்த செர்வுட் சிலகால சுகவீனத்திற்குப் பின்னர் 2012 மார்ச் 10 இல் கலிபோர்னியாவில் காலமானார்.
வெளி இணைப்புகள்
பகுப்பு:1927 பிறப்புகள் பகுப்பு:2012 இறப்புகள் பகுப்பு:அமெரிக்க வேதியியலாளர்கள் பகுப்பு:நோபல் வேதியியற் பரிசு பெற்றவர்கள் பகுப்பு:நோபல் பரிசு பெற்ற அமெரிக்கர்கள் பகுப்பு:சிக்காகோ பல்கலைக்கழக முன்னாள் மாணவர்கள்
ஹமில்ட்டன் மசகட்சா
ஹாமில்ட்டன் மெசகெட்ஸா (Hamilton Masakadza, பிறப்பு: ஆகத்து 9 1983), சிம்பாப்வே அணியின் துடுப்பாட்டக்காரர். இவர் 17 தேர்வுத் துடுப்பாட்டப் போட்டிகளிலும், 109 ஒருநாள் பன்னாட்டுத் துடுப்பாட்டப் போட்டிகளிலும் 97 முதல்தர துடுப்பாட்டப் போட்டிகளிலும், 175 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2001 -2011 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2001 -2011 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
வெளி இணைப்பு
ஹாமில்ட்டன் மெசகெட்ஸா - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 13 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1978 பிறப்புகள் பகுப்பு:1983 பிறப்புகள் பகுப்பு:வாழும் நபர்கள்
வள்ளிமலை சமண குகைகள்
வள்ளிமலை சமண குகைகள் என்பவை தமிழ்நாட்டின், வேலூர் மாவட்டத்தின் காட்பாடி வட்டத்தில் உள்ள வள்ளிமலை கிராமத்தில் அமைந்துள்ளன.
தடித்த அலகு மீன்கொத்தி
மலை மீன்கொத்தி (stork-billed kingfisher, பெலர்கோப்சிசு கேப்பென்சிசு) என்பது ஒரு மர மீன்கொத்தியாகும். இது பரவலாக இந்தியத் துணைக்கண்டம், தென்கிழக்காசியா ஆகிய வெப்ப வலயங்களில், இந்தியா முதல் இந்தோனேசியா வரை காணப்படுகின்றன. இந்த மீன்கொத்தி இதன் பரவல் பகுதிகளில் வாழ்கின்றன.
வள்ளிமலை சமண குகைகள்
வரலாறு
வள்ளிமலை 8 மற்றும் 9ஆம் நூற்றாண்டில் முக்கியமான சமண மையமாக இருந்தது.
தடித்த அலகு மீன்கொத்தி
இது பெரிய மீன்கொத்தியும், 35 to 38 cm நீளம் உடையதும் ஆகும்.
வள்ளிமலை சமண குகைகள்
கட்டிடக்கலை
வள்ளிமலையில் தீர்த்தங்கரரின் பல சிற்பங்களைக் கொண்ட முக்கிய சமண தளமாகும். குகைகள் 40க்கு 20 அடி (12.2 மீ × 6.1 மீ) உயரம் 7–10 அடி (2.1–3.0 மீ) வரை என அளவுகள் மாறுபடும். இப்பகுதியில் உள்ள ஒரு சமணக் கோயில் இந்து கோயிலாக மாற்றப்பட்டுள்ளது. இந்த குகைகள் மூன்று அறைகள் உள்ளன. அவற்றில் இரண்டு அறைகளில் சமண தீர்த்தங்கர்களின் சிற்பங்கள் உள்ளன. இந்த குகைகளுக்கு மேலே, சமணர்களால் பயன்படுத்தபட்ட ஒரு சிறிய கோட்டையாக நம்பப்படும் ஒரு சுவரின் எச்சங்கள் உள்ளன. பாதாமி குகைக் கோயில்களின் செதுக்கல்களைப் போன்ற ஒரு தோரணம் சைன உருவங்களுக்கு மேலே காணப்படுகின்றன.
சைன சிற்பங்கள் இரண்டு இடங்களில் பொறிக்கப்பட்டுள்ளன. ஒன்று முருகன் கோவிலின் வடக்குப் பக்கத்திலும், இரண்டாவது தெற்குப் பக்கத்திலும், ஒரு சிற்பம் அமானுஷ்ய பரிமாணங்களுடன் உள்ளது. அம்பிகையின் உருவம் கழுத்தணி, கவசங்கள், கிரீடம் அணிந்த சுகாசன நிலையில் காணப்படுகிறது. அம்பிகை ஒரு சிங்கத்தின் மீது அமர்ந்து இருப்பது போலவும், அவளது பீடத்தின் கீழே இரண்டு மகன்களின் சிற்பங்களும் உள்ளன. பத்மாவதியின் உருவமும் நான்கு கைகளுடன், மேல் வலது மற்றும் இடது கைகளில் உழவுகோல் மற்றும் சுருக்கை ஏந்தியபடி உள்ளன.
தடித்த அலகு மீன்கொத்தி
வகைப்பாட்டியல்
இந்த சிற்றினத்தின் கீழ் பதின்மூன்று துணையினங்கள் அங்கீகரிக்கப்பட்டுள்ளன. அவை:
வள்ளிமலை சமண குகைகள்
ஆதாரங்கள்
பகுப்பு:தமிழ்நாட்டில் உள்ள குகைகள் பகுப்பு:வேலூர் மாவட்டம் பகுப்பு:தமிழ்நாட்டு சமணக் கோயில்கள் பகுப்பு:Coordinates not on Wikidata
கிறிச்சடை
கிறிச்சடை (Elagatis bipinnulata)  என்பது சாக் குடும்பத்தின் பாரை  இன  கடல் மீன் ஆகும். இந்த மீனினமானது உலகின் வெப்பமண்டல கடல் பகுதிகளில் பரவலாக காணப்படுகிறது. இவை கடலோர, கடல் பகுதிகளில் வசிக்கின்றன. கிறிசடை அதன் உடல் வடிவத்தால் எளிதில் இனம் காணக்கூடியதாக உள்ளது. அதன் உடலில் உள்ள அற்புதமான வண்ணங்களினால் பார்வைக்கு அழகாக உள்ளதால் இது ரெயின்போ ரன்னர் என்று ஆங்கிலத்தில் அழைக்கப்படுகிறது. இது வேகமாக நீந்தக்கூடியது. இது சிறிய மீன்களையும், தலைக்காலிகளையும், பலவகையான மிதவைவாழிகளையும், ஓடுடைய கணுக்காலிகளையும் வேட்டையாடி உண்கிறது. இந்த மீனினிமானது பாலியல் முதிர்ச்சியை 60 cm, அளவில் அடைகிறது. இதன் முட்டையிடுதல் வெவ்வேறு நேரங்களில் நடைபெறுகிறது, சில வகையின ஆண்டு முழுவதும் முட்டையிடுகிறன. பிற ஆண்டின் சில நேரங்களில் மட்டுமே முட்டையிடுகிறன. இது பல்வேறு மீன்பிடி முறைகளால் பிடிபடுகிறது. இது உண்பதற்கு சுவையான மீன் ஆகும். சிறிய கிறிசடை மீன்களை சூரை, சுறா போன்ற மீன்களை பிடிக்க போடும் தூண்டில்களில் சிலர் இரை மீக்களாக பயன்படுத்துகின்றனர். சிறிய அளிவலான கிறிச்சடை மீன்களை வடதமிழகத்தில் பூங்குழலி என அழைக்கின்றனர்.
விளக்கம்
thumb| கிறிச்சடை மீன் கூட்டம் கிறிசடை மீனானது வானவில் போன்ற ஏழுவண்ணங்களைக் கொண்ட மீனாகும். அதனாலேயே இது ரெயின்போ ரன்னர் என்று அழைக்கப்படுகிறது. இது நீளமான கூறிய தலையையும், சிறிய முதுகு துடுப்பும், நீர்மூழ்கிக் குண்டு போன்ற உருளையான உடலமைப்பும் நீரைக் கிழித்துக்கொண்டு வேகமாக செல்ல உதவும் வகையில் உள்ளது. இதன் துடுப்புகள் மஞ்சள் நிறம் கொண்டவை. இதற்கு இரண்டு முதுகு துடுப்புகள் உண்டு. இதன் உடலின் மேற்பகுதி அடர் நீலம் அல்லது ஒவிவியபச்சை நிறத்திலும், நடுப்பகுதி நீல நிறத்திலும், அடிப்பகுதி வெண்நிறத்திலும் இருக்கும். மேலும் இதன் உடலில் நீளவாக்கில் இளநீல நிறக் கோடுகள் இரண்டு செல்லும். உடலின் குறுக்கே மஞ்சள் நிற வரிப்பட்டைகள் உண்டு.
இந்த மீன்களின் அதிகபட்ச நீளத்தில் கருத்து வேறுபாடுகள் உண்டு. பெரும்பாலான ஆதாரங்களின்படி 107 முதல் 120 செமீ (42 மற்றும் 47 அங்குல) அளவு கொண்டவை. அதே சமயம் ஒரு தரவானது 180 செ.மீ. 71 அங்குலம்) நீளத்தில் காணப்பட்டுள்ளதாக கூறுகிறது. சர்வதேச மீன்பிடி விளையாட்டு சங்கம் செய்த பதிவுசெய்தபடி, அதிகபட்சமாக அறியப்பட்ட எடை 46.2 கிலோ என அறியப்படுகிறது. [2]
இந்த மீன்கள் நான்கடி நீளம் வரை வளரக்கூடியன. நன்கு வளர்ந்த மீன்கள் 40 கிலோ வரை எடை கொண்டவையாக இருக்கும். இளம் கிறிசடை மீன்கள் கூட்டமாக உலவும் தன்மை கொண்டவை. பெரிய மீன்கள் தனியாக அலையக்கூடியவை.
குறிப்புகள்
பகுப்பு:மீன்கள்
வரி சிரிப்பான்
வெளி இணைப்புகள்
பகுப்பு:பாக்கித்தானியப் பறவைகள் பகுப்பு:நேபாளப் பறவைகள் பகுப்பு:சிரிப்பான்கள்
தில்வாரா கோயில்
தில்வாரா சமணர் கோவில் – கி.பி 11 - 13 ஆம் நூற்றாண்டில் பளிங்கு கற்களால் கட்டப்பட்ட ஜெயின் கோவிலாகும். உலகின் தலை சிறந்த ஜெயின் கோவில்களுள் ஒன்று. இது தாஜ்மகாலின் கட்டிடக்கலைக்கு நிகராக போற்றப்படுகிறது.மனிதனின் கலை வண்ணத்தில் சிறந்த சிற்ப வேலைபாடுகளுடன் பிரமாண்டமாய் விளங்குகிறது. 1219 மீட்டர்(4000 அடி) உயரத்தில், சாலை மற்றும் போக்குவரத்து வசதிகள் இல்லாத போதே, யானைகள் மூலமாக அம்பாஜி மலையிலிருந்து, அபு மலைக்கு பாறைகளை எடுத்து சென்று இந்த அதிசயமான கோவிலை உருவாக்கியுள்ளனர்.
மண்டபத்தின் உள் கூரையில் பூக்கள் மற்றும் இலைகள் அழகுற செதுக்கப்பட்டுள்ளன. பெரிய ஹாலின் தூண்கள் ஒவ்வொன்றிலும், பெண்கள் வாத்திய கருவிகள் இசைப்பது போன்று செதுக்கப்பட்டுள்ளன.
இந்த கோவிலில் உள்ள ஒரு மண்டபம் ராக மண்டபம், இதில் 360 ஜைன தீர்த்தங்கரர்களின் சிறிய சிலைகள் பளிங்கு கற்களால் அழகுற செதுக்கி வைக்கப்பட்டுள்ளன. வெள்ளை பளிங்கில் சிறந்த சிற்ப வேலைபாடுகளுக்காக இந்த கோவில், தாஜ்மகாலின் கட்டிட கலைக்கு நிகராக போற்றப்படுகிறது. ஸ்ரீ நேமிநாத்ஜியின் பெரிய சிலை கருப்பு பளிங்கில் செதுக்கி வைக்கப்பட்டுள்ளது.
மேற்கோள்கள்
பகுப்பு:சைனம் பகுப்பு:இராஜஸ்தான் பகுப்பு:சமணக் கோயில்கள் பகுப்பு:சாளுக்கியர் பகுப்பு:சிரோஹி மாவட்டம்
பண்டு
பண்டு (Land of Punt) என்பது பண்டைய எகிப்து நாட்டின் வணிகப் பங்காளி நாடு என்று எகிப்திய வரலாற்று இலக்கியங்கள் குறிக்கின்றன. இது தற்போது எங்குள்ளது என்பது பற்றி அறிஞர்களிடம் பலதரப்பட்ட கருத்துக்கள் உள்ளன. பண்டு மொழிகள் பேசிய பாண்டு மக்கள் ஆப்பிரிக்காவின் தற்கால் சூடான், சோமாலியா, சிபூட்டி, எரித்திரியா பகுதிகளில் வாழ்ந்தவர்களை குறிக்கும். மற்றொரு ஆராய்ச்சி இதை எத்தியோப்பியா நாடென்றும் கூறுகிறது.
எகிப்தியர்களின் பண்டு நாட்டு படை எடுப்புகள்
எகிப்தின் பதினொன்றாம் வம்சத்தின் பார்வோன் இரண்டாம் மெண்டுகொதேப் (ஆட்சிக் காலம்:கிமு 2061 - 2010) பண்டு நகரத்தைக் கைப்பற்றி எகிப்தின் மத்தியகால இராச்சியத்துடன் இணைத்தார்.
தமிழ் - பிரெஞ்சு அகராதி
தமிழ் - பிரெஞ்சு அகராதி அல்லது பிரெஞ்சு-தமிழ் அகராதி என்பது ஒரு மொழி சொற்களுக்கு மொழிபெயர்ப்பையும் விளக்கத்தையும் மற்ற மொழியில் தரும் அகராதி ஆகும்.
வரலாறு
பகுப்பு:தமிழ் பிரெஞ்சு அகராதிகள்
வேலைத்துணுக்குப் பொருளாதாரம்
வேலைத்துணுக்குப் பொருளாதாரம் (gig economy) என்பது முழுநேர வேலைகளுக்குப் பதிலாக குறிப்பிட்ட வேலைத்துணுக்குகளைச் செய்துமுடிக்கும்படியான குறுகிய கால வேலை ஒப்பந்தங்களை அடிப்படையாகக் கொண்ட ஒன்றாகும். தகவல் தொழில்நுட்ப வளர்ச்சியானது வேலைத்துணுக்குப் பொருளாதாரத்தை சாத்தியப்படுத்தியுள்ள முக்கியமான காரணிகளில் ஒன்று.
இது தொழில்முனைவோருக்கு அதிகாரம் அளிக்கும்; புதுமையாக்கத்தைக் கட்டற்றுப் பெருகச்செய்யும் என்றெல்லாம் ஒரு சாராரும், இது தொழிலாளர் தங்கள் தற்சார்பையும், உரிமைகளையும் இழந்து அடுத்த துண்டு வேலையைத் தேடியலையும் நிலைக்கு ஆளாக்கிவிடும் என்று ஒரு சாராரும் கருதுகின்றனர். அமெரிக்க குடியரசுத் தலைவர் தேர்தலில் குறிப்பிடத்தகுந்த விவாதப் பொருளாக வேலைத்துணுக்குப் பொருளாதாரம் உருவெடுத்திருக்கிறது.
மலையத்துவச பாண்டியன் (பாரதம்)
மலையத்துவச பாண்டியன், மகாபாரதத்தில் குறிப்பிடப்படும் பாண்டிய மன்னனாவான். இவன் கௌரவர் பக்கமிருந்த துரோணரை கொள்வதற்கு, பாண்டவர்கள் பக்கமிருந்த திருட்டயுத்மனுக்கு உதவினான். இதனால் கோபமடைந்த துரோணரின் மகன் அசுவத்தாமன் இந்த பாண்டிய மன்னனை கொன்றான்.
தமிழ்
ஆனால் தமிழ் சங்க இலக்கியங்களில் இவனை பற்றிய குறிப்புகளில்லை. மகாபாரதத்தில் போரிட்டவர்களுக்கு உண்டி கொடுத்தாக சேரன் பெருஞ்சோற்றுதியன் என்ற தமிழ் மன்னனை பற்றி மட்டும் குறிப்புள்ளது.
மேற்கோள்கள்
பகுப்பு:தொன்மவியல் பாண்டியர்கள்
மாத்தளை முத்துமாரியம்மன் கோயில்
இலங்கையில் இந்த ஆலயமே ஐந்து தேர்களைக் கொண்டுள்ளது, தவிர இலங்கையில் மிகவுயரமான 108 அடி உயரமான இராஜகோபுரமும் அமைந்துள்ளது. கொடியேற்றத்தை அடுத்து இரதோற்சவம் 21ஆம் நாள் அன்று நடைபெறும். இரதோற்சவம் அன்று முருகன், சிவன், அம்மன், பிள்ளையார், சண்டேசுவரர் ஆகியோர் இரத பவனி வருவார்கள். இரதபவனியானது கோயிலில் இருந்து வீதியூடாகப் பவனிவருவார்.
வரலாறு
இவ்வாலயத்தில் ஆரம்பத்தில் பூஜைகள் மட்டுமே நடைபெற்று வந்துள்ளன. பின்னர், படிப்படியாக திருவிழாக்களும் சப்பரத்தேர் எடுக்கும் வழக்கமும் தோன்றின. 1934 ஆம் ஆண்டளவில் சப்பரத்தை மாற்றி விநாயகரையும் சிவனம்பாள், முருகன் இரதோற்சவமும் நடைபெற்றன.
1955 ஆம் ஆண்டு இராஜகோபுரம் உட்பட பல ஆலய அபிவிருத்தி நடவடிக்கைகள் மேற்கொள்ளப்பட்டன. பொதுமக்களின் ஒத்துழைப்புடன் ஆலயத்தில் மகா மண்டபம் உட்பட முருகன் கோயில், வசந்த மண்டபம், விஷ்ணு கோயில், நாயன்மார் கோயில், மீனாட்சி, சிவன் கோயில் என்பன திருப்பணி செய்யப்பட்டன.
1977 ஆம் ஆண்டு அம்பாளுக்கு சித்திரத்தேர் அமைக்கப்பட்டு வெள்ளோட்டம் விடப்பட்டது. 1983 ஆம் ஆண்டு இனக்கலவரத்தின் போது சித்திரத்தேரும் ஏனைய இரதங்களும் எரியூட்டப்பட்டதுடன் கல்யாண மண்டபம் உட்பட பல பகுதிகள் சேதமாக்கப்பட்டு பெரு அழிவுகள் ஏற்படுத்தப்பட்டமையால் ஆலயவளர்ச்சி குன்றியது.
1992 ஆம் ஆண்டில் சித்திரத் தேரையும் ஏனைய இரதங்களையும் அமைக்கும் திருப்பணி ஆரம்பிக்கப்பட்டு வெற்றிகரமாக நிறைவேற்றப்பட்டது. மேலும், இவ்வாலயத்தில் அமைந்துள்ள 108 அடியைக் கொண்ட இராஜகோபுரம் இந்து சமய மக்களின் ஒற்றுமையையும் இந்து சமய திருப்பணியின் வளர்ச்சியையும் உயர்த்தி நிற்கும் அற்புதக் கோபுரமாகும்.
வெளி இணைப்புகள்
பகுப்பு:மாத்தளை மாவட்டத்தில் உள்ள இந்துக் கோயில்கள் பகுப்பு:இலங்கையிலுள்ள மாரியம்மன் கோயில்கள்
கரோ-கன் தற்காப்பு
கரோ-கன் தற்காப்பு (Caro–Kann Defence) என்பது '''1. e4 c6''' எனும் நகர்த்தல்களால் அடையாளப்படுத்தப்படும் சதுரங்கத் திறப்பாகும். கரோ-கன் தற்காப்பானது இராசாவின் சிப்பாய் ஆட்டத்திற்கு எதிரான பொதுவான தற்காப்பாகும். இது, சிசிலியன் தற்காப்பு மற்றும் பிரெஞ்சுத் தற்காப்பு போல "அரை-திறந்த ஆட்டமாக" பாகுபடுத்தப்பைட்டுள்ளது. இந்தத் தற்காப்பு கறுப்புக்கு, சிறந்த சிப்பாய் நிலையுடன்கூடிய சாதகமான இறுதியாட்டத்தை தோற்றுவிக்கிறது.
மேற்கோள்கள்
ஆதார நூல்கள்
மேலும் வாசிக்க
பகுப்பு:சதுரங்கத் திறப்புகள்
சண்டிலிப்பாய் விசுவநாதீசுவரர் கோயில்
இது யாழ்ப்பாணம் சண்டிலிப்பாயில் அமைந்துள்ள 200 ஆண்டுகளிற்கு மேற்பட்ட ஆலயம். மூலமூர்த்தியாக ஸ்ரீ விஸ்வநாதப் பெருமாள் வீற்றிருக்கின்றார். பரிவார மூர்த்திகளாக பிள்ளையார், சனீஸ்வரன், வைரவர் ஆகிய மூர்த்திகள் உள்ளனர். நாளும் இருகாலப் பூசைகள் நடைபெறுகின்றது. அலங்கார உற்சவம் பங்குனியில் பத்துத் நாட்களுக்கு நடைபெறுகின்றது.
ஆதாரங்கள்
பகுப்பு:யாழ்ப்பாண மாவட்டத்தில் உள்ள கோயில்கள்
ராபர்ட் பாட்டின்சன்
ராபர்ட் டக்ளஸ் தாமஸ் பாட்டின்சன் (Robert Douglas Thomas Pattinson)  (பிறப்பு: 13 மே 1986) என்பவர் இங்கிலாந்து நாட்டு நடிகர் ஆவார். இவர் 2004 ஆம் ஆண்டு முதல் பெரிய பெருச்செலவு மற்றும் சுயாதீன திரைப்படங்களில் நடித்ததன் மூலம், உலகின் அதிக சம்பளம் வாங்கும் நடிகர்களின் பட்டியியலில் இடம்பிடித்துள்ளார். அத்துடன் 2010 ஆம் ஆண்டில், டைம் பத்திரிகை அவரை உலகின் மிகவும் செல்வாக்கு மிக்க 100 நபர்களில் ஒருவராக பெயரிட்டது, மேலும் அவர் ஃபோர்ப்ஸ் பிரபலங்கள் 100 பட்டியலில் இடம்பெற்றார்.
இவர் தனது 15 வயதில் லண்டன் தியேட்டர் கிளப்பில் நடிக்கத் தொடங்கிய பிறகு, ஆரி பாட்டர் அண்டு த கோப்லட்டு ஆப் பயர் (2005) என்ற கற்பனைத் திரைப்படத்தில் செட்ரிக் டிகோரியாக நடித்ததன் மூலம் பாட்டின்சன் தனது திரைப்பட வாழ்க்கையைத் தொடங்கினார். அதை தொடர்ந்து தி ட்விலைட் சாகா திரைப்படத் தொடரில் (2008-2012) எட்வர்டு கலென் என்ற கதாபாத்திரத்தை சித்தரித்ததற்காக அவர் உலகளாவிய அங்கீகாரத்தைப் பெற்றார். இந்த திரைப்படம் வெளியாகி உலகம் முழுவதும் $3.3 பில்லியனுக்கு மேல் வசூலித்தது. அதை தொடர்ந்து குட் டைம் (2017) மற்றும் டெனெட்டு (2020) போன்ற பல திரைப்படங்களில்.நடித்துள்ளார். மேலும் 2022 ஆம் ஆண்டு வெளியான தி பேட்மேன் என்ற டிசி வரைகதை மீநாயகன் திரைப்படத்தில் பேட்மேன் என்ற கதாபாத்திரத்திலும் நடித்துள்ளார்.
இவர் நடிப்பைத் தவிர, மாதிரி நடிகராகவும் மற்றும் இசை கலைஞராகவும் உள்ளார். அத்துடன் கோ பிரச்சாரம் உட்பட பல தொண்டு நிறுவனங்களை ஆதரிக்கிறார் மற்றும் 2013 முதல் டியோர் ஹோம் என்ற வாசனையின் முகமாக இருந்து வருகிறார்.
ஆரம்பகால வாழ்க்கை
ராபர்ட் பாட்டின்சன் மே 13, 1986 ஆம் ஆண்டில் இங்கிலாந்து நாட்டில் லண்டனில்  சாரணர் கிளேர் (சார்ல்டன்) மற்றும் விண்டேஜ் கார் டீலர் ரிச்சர்ட் பாட்டின்சன் ஆகியோரின் மூன்று குழந்தைகளில் இளையவரான பாட்டின்சன் பிறந்தார். இவரது தாயார் கிளேர் ஒரு மாதிரி நிறுவனத்தில் பணிபுரிந்தார், தந்தையான ரிச்சர்ட் அமெரிக்காவிலிருந்து வின்டேஜ் கார்களை இறக்குமதி செய்கிறார். இவர் எலிசபெத் (லிஸி) மற்றும் விக்டோரியா ஆகிய இரு மூத்த சகோதரிகளுடன் பார்ன்ஸில் உள்ள ஒரு சிறிய வீட்டில் வளர்ந்தார்.
விளம்பர நடிகர்
பாட்டின்சன் தனக்கு பனிரெண்டு வயதாகும்போது வடிவழகர் பணியில் சேர்ந்தார், ஆனால் இது நான்கு வருடங்களுக்குள்ளாகவே முடிவடைந்தது. அத்துடன் இவர் தான் ஒரு ஆண்மகன் தோற்றமுள்ள வடிவழகராக பணியாற்றத் தவறிவிட்டதாக அவர் தன்னை குற்றம்சாட்டிக்கொண்டார்.
2008 ஆம் ஆண்டில் பாட்டின்சன் இவ்வாறு விளக்கமளித்தார் "நான் முதன்முறையாக தொடங்கியபோது நான் அதிக உயரமாகவும் பெண்ணைப்போன்றும் தோன்றினேன், அதனால் எனக்கு நிறைய வேலைகள் கிடைத்தன, ஏனென்றால் அந்த காலகட்டத்தில் ஆண் போன்றும் பெண் போன்றும் தோன்றுவது சாதாரணமாக இருந்தது. பின்னர்தான் நான் ஒரு ஆணைப் போல் தோன்ற ஆரம்பித்தேன் என்று நினைக்கிறேன், இதனால் எனக்கு வேலையே கிடைக்கவில்லை. எனக்கு மிக வெற்றிகரமான மாடலிங் வாழ்க்கை அமையவில்லை என்றார்".
நடிப்பு
இவர் 2004 ஆம் ஆண்டு வேனிட்டி ஃபேர் என்ற திரைப்படத்தில் நடித்தார். அதை தொடர்ந்து ஆரி பாட்டர் அண்டு த கோப்லட்டு ஆப் பயர் (2005), தி ஹாண்டட் ஏர்மேன் (2006), ட்விலைட் (2008), தி ட்விலைட் சாகா: நியூ மூன் (2009), தி ட்விலைட் சாகா: எக்லிப்ஸ் (2010), தி ட்விலைட் சாகா: பிரேக்கிங் டவுன் - பார்ட் 1 (2011), தி ட்விலைட் சாகா: பிரேக்கிங் டவுன் - பார்ட் 2 (2012), குட் டைம் (2017) மற்றும் டெனெட்டு (2020), தி பேட்மேன் (2022)  உள்ளிட்ட பல திரைப்படங்களில் நடித்துள்ளார்.
சொந்த வாழ்க்கை
கிளாமர் நடத்திய வாக்கெடுப்பின் மூலம் அவர் 2008 மற்றும் 2009 ஆம் ஆண்டின் மிகவும் கவர்ச்சிகரமான ஆண் என்று பீப்பிள் பத்திரிக்கையால் அறிவிக்கப்பட்டது.
வெளிப்புற இணைப்புகள்
பகுப்பு:வாழும் நபர்கள் பகுப்பு:1986 பிறப்புகள் பகுப்பு:ஆங்கிலேய குழந்தை நட்சத்திரங்கள் பகுப்பு:ஆங்கிலத் திரைப்பட நடிகர்கள் பகுப்பு:மாதிரி நடிகர்கள் பகுப்பு:ஆங்கிலேய நாடக நடிகர்கள் பகுப்பு:ஆங்கிலேயத் தொலைக்காட்சி நடிகர்கள் பகுப்பு:ஆங்கிலேயப் பாடகர்கள் பகுப்பு:மீநாயகன் திரைப்பட நடிகர்கள்
சிந்தாமணி (இராகம்)
இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), பிரதி மத்திமம் (ம2), பஞ்சமம்,  சதுஸ்ருதி தைவதம் (த2) கைசிகி நிஷாதம்  (நி2) ஆகிய சுரங்கள் வருகின்றன.
பகுப்பு:ராமப்பிரியாவின் ஜன்னிய இராகங்கள்
பொந்தியான் மாவட்டம்
பொந்தியான் மாவட்டம் (ஆங்கிலம்:Pontian District); மலாய்:Daerah Pontian; சீனம்:笨珍县; ஜாவி:فونتيان)) என்பது மலேசியாவின் ஜொகூர் மாநிலத்தின், தென் மேற்கில் அமைந்து உள்ள ஒரு மாவட்டம். இந்த மாவட்டத்திற்கு கூலாய் நகரம் தலைநகரமாக விளங்குகிறது.
இந்த மாவட்டத்தில் உள்ள இரண்டு நகரங்களின் பெயர்களிலும் பொந்தியான் எனும் பெயர் பயன்படுத்தப்படுகிறது, பொந்தியான் பெசார் மற்றும் பொந்தியான் கிச்சில். அவற்றுள் பொந்தியான் கிச்சில் நகரம், பொந்தியான் மாவட்டத்தின் தலைநகரமாக விளங்குகிறது.
இங்குள்ள பெரும்பாலான பகுதிகள் சதுப்பு நிலங்களால் ஆனவை. முக்கியத் தொழிலாக மீன்பிடித் தொழில் உள்ளது.
பொருளாதாரம்
பொந்தியான் மாவட்டம் மீன்பிடி, அன்னாசிப் பண்ணைகள் மற்றும் பனை எண்ணெய் தோட்டங்களின் மையமாக இருந்தது. இருப்பினும் அண்மைய காலமாக விவசாயம், மீன்பிடி, தொழில்துறை மற்றும் சுற்றுலாத் துறையாக வளர்ச்சி கண்டு வருகிறது.
இந்த மாவட்டத்தின் முக்கியப் பொருளாதார நடவடிக்கைகள் இயற்கைச் சூழல் சுற்றுலா, மீன்பிடி, கடல்சார் மீன் வளர்ப்பு நடவடிக்கைகள் மற்றும் உணவு பதப்படுத்துதல்.
நிர்வாகப் பகுதிகள்
பொந்தியான் மாவட்டம் 10 முக்கிம்களாகப் பிரிக்கப்பட்டு உள்ளது.
பொந்தியான் பாரிட் இப்ராகிம் தமிழ்ப்பள்ளி
பொந்தியான் மாவட்டத்தில் ஒரே ஒரு தமிழ்ப்பள்ளி உள்ளது. அதன் பெயர் பாரிட் இப்ராகிம் தமிழ்ப்பள்ளி. 1939-ஆம் ஆண்டில் நிறுவப்பட்டது.
இந்தப் பள்ளியின் மாணவர்கள் எண்ணிக்கை 64. ஆண்கள் 35 பேர்; பெண்கள் 29 பேர். 14 ஆசிரியர்கள் பணிபுரிகிறார்கள். பள்ளி தொடர்பான படங்கள்: பொந்தியான் பாரிட் இப்ராகிம் தமிழ்ப்பள்ளி
வெளி இணைப்புகள்
பகுப்பு:மலேசியாவின் மாவட்டங்கள் பகுப்பு:ஜொகூரின் மாவட்டங்கள்‎
புத்தம், இந்தியா
புத்தம் (Buddam or Buddham), இந்தியாவின் ஆந்திரப் பிரதேச மாநிலத்தில், குண்டூர் மாவட்டத்தில் உள்ள பௌத்தத் தொல்லியல் கிராமம் ஆகும்.
இக்கிராமத்தில் இந்தியத் தொல்லியல் ஆய்வகம் அகழாய்வு செய்த போது கண்டெடுக்கப்பட்ட பல பௌத்த நினைவுச் சின்னங்கள் அமராவதி மற்றும் ஐதராபாத் தொல்லியல் அருங்காட்சியகங்களில் காட்சிக்கு வைக்கப்பட்டுள்ளது. 19ம் நூற்றாண்டில் இக்கிராமத்தை அகழாய்வு செய்த போது, கிபி எட்டாம் நூற்றாண்டு காலத்திய கௌதம புத்தரின் சிலை கண்டெடுக்கப்பட்டது. இந்த சிலை தற்போது பிரித்தானிய அருங்காட்சியகத்தில் காட்சிக்கு வைக்கப்பட்டுள்ளது..
வெளி இணைப்புகள்
பகுப்பு:பௌத்த யாத்திரைத் தலங்கள் பகுப்பு:ஆந்திரப் பிரதேசத்தில் உள்ள தொல்லியல் தளங்கள் பகுப்பு:ஆந்திர ஊர்களும் நகரங்களும்
இராமலிங்க விலாசம்
Left|thumbnail|S-TN-44| இராமலிங்க விலாசம் இராமலிங்க விலாசம் என்பது இந்திய ஒன்றியம், தமிழ்நாட்டின், இராமநாதபுரத்தில் உள்ள இராமநாதபுரம் அரண்மனை வளாகத்தில் வடகிழக்குப் பகுதியில் அமைக்கப்பட்டுள்ள அத்தானி மண்டபத்தின் பெயராகும். இந்த அத்தானி மண்டபம் 1674–1710 ஆம் ஆண்டுகளுக்கிடையில் இப்பகுதியை ஆண்ட இரகுநாத சேதுபதி என்கிற "கிழவன் சேதுபதியால்" கட்டப்பட்டது. இந்த அத்தானி மண்டபத்திற்கு இராமலிங்க விலாச தர்பார் என்று பெயர். இந்த மண்டபத்தில் தஞ்சாவூர் மராட்டிய அரசர்களின் ஐரோப்பியத் தொடர்புகள் பற்றிய சுவரோவியங்கள் இடம் பெற்றிருக்கின்றன. இந்த அரண்மனையில் இராமகிருஷ்ண பரமஹம்சரின் சீடரான விவேகானந்தர் 1886 ஆம் ஆண்டில் நடைப்பயணமாக வந்த பொழுது தங்கியுள்ளார். தற்போது இங்கு தொல்பொருள் அருங்காட்சியகம் ஒன்று அமைக்கப்பட்டு உள்ளது.
வரலாறு
இது இரண்டு முகப்புத் தூண்களை உடைய பெரிய கட்டடமாக உள்ளது. இது 1970க்கும் 1993க்கும் இடைப்பட்ட காலத்தில் கட்டபட்டிருக்கலாம் என்று கருதப்படுகிறது. இது இரகுநாத சேதுபதி முதல் முத்து இரமலிங்க விசயரகுநாத சேதுபதிகள் பதின்மர் கொலுவீற்றிருந்து ஆண்ட அத்தானி மண்டபம் ஆகும். இடையில் 1772 சூன் 3 முதல் 1781 மார்ச் 7 வரை ஆற்காடு நவாப்பின் பிரதிநிதியான மார்ட்டினும், 1795 பெப்ரவரி 8 முதல் 1803 பெப்ரவரி 21வரை கிழக்கிந்திய கம்பெனியின் தண்டலரான (கலெக்டர்) பவுனி, லாண்டன், காலின்ஸ் ஜாக்சன், லூசிங்டன் ஆகியோரும் இம்மண்டபத்தில் இருந்து தம் பணிகளை செய்துவந்தனர். இம்மண்டபத்தின் மாடில் உள்ள அறையில்தான் தண்டலரான ஜாக்சனை வீரபாண்டிய கட்டபொம்மன் 1798 செப்டம்பர் 10ஆம் நாள் சந்தித்தார்.
1803 சனவரி 21 முதல் 1947 இந்திய விடுதலைவரை ஆங்கிலேயருக்கு அடங்கிய பெருநிலக்கிழாராக (சமீன்தார்) ஒன்பது சேதுபதிகள் இம்மண்டபத்தில் இருந்து ஆட்சி செய்தனர். இந்த இடத்தில்தான் 1901ஆம் ஆண்டில் பரிதிமாற் கலைஞர் தனது கலாவதி என்னும் நாடகத்தை அரங்கேற்றினார். அமெரிக்கா சென்று திரும்பிய விவேகானந்தருக்கு வரவேற்பு அளிக்கபட்டது. மு. இராகவர், இரா. இராகவர் போன்ற தமிழறிஞர்களும் புலவர்களும் தமிழ்ப் பணியாற்றினர். சேதுபதி குடுப்பத்தினரின் சொத்தாக இது 1978ஆம் ஆண்டுவரை இருந்தது. அதன்பிறகு தமிழ்க தொல்லியில் துறையின் கட்டுப்பாட்டில் இது உள்ளது. இதில் ஒரு அருங்காட்சியகம் செயல்பட்டு வருகிறது.
அமைப்பு
இம்மாளிகை கிழக்கு மேற்காக 153 அடி நீளமும், வடக்குத் தெற்காக 65 அடி அகலமும் கொண்ட 12 அடி உயரமுள்ள செவ்வக மேடையின்மீது கருங்கல், சுதை போன்றவற்றைக் கொண்டு 14 அடி உயரம் கொண்ட மண்டபமாக கட்டப்பட்டுள்ளது. இது மகா மண்டபம், முன்மண்டபம், அகமண்டபம், அதன்மீது ஒரு அறை அவ்வறைக்கு முன்னே ஒரு திறந்த முற்றம் அறைக்கு மேலே ஒரு இருக்கை என கோயிலின் அமைப்பில் உருவாக்கப்பட்டுள்ளது.
தரையில் இருந்து மண்டபத்துக்குச் செல்ல 16 நீண்ட படிகள் அமைக்கப்படன. சாலையும் முற்றமும் பிற்காலத்தில் மேடாகிவிட்டதால் தற்போது 9 படிகளே மண்ணுக்கு மேலே தெரிகின்றன. இந்த படிகளின் இரு புறமும் கல்லால் செய்யப்பட்ட இரண்டு யாளிகள் உள்ளன. அவை மட்டபத்தைத் தொடும் இடத்தில் முகப்புத் தூண்களாக இரண்டு வட்டத் தூண்கள் உள்ளன. இதைக் கடந்தால் 24 மண்டபங்களோடு மகா மண்டபம் அமைந்துள்ளது.
இந்த மண்டபத்தின் சில பகுதிகள் திருமலை நாயக்கர் மகாலை நினைவூட்டுவதாக உள்ளது. மண்டபத்தின் தென்மேற்கு மூலையில் சேதுபதிகளின் திருமுழுக்கு மேடை அமைந்துள்ளது. மகாமண்டபத்தின் மேற்கே ஊந்து படிகள் ஏறினால் நான்கடி உயர மேடையில் முன் மண்டபம் அமைந்துள்ளது. இந்த மண்டபத்தின் கூரையை 16 கருங்கல் தூண்கள் தாங்கியுள்ளன. இந்த மண்டபத்தின் தென்மேற்கு மூலையின் உச்சியில் சேதுபதிகள் ஒன்பதின்மரின் சிலைகள் உள்ளன.
முன் மண்டபத்துக்கு மேற்கே கருவறை என்னும் அகமண்டபம் உள்ளது. இந்த மண்டபத்தை 12 கற்றூண்கள் தாங்கியபடி உள்ளன. இதை தற்காலத்தில் இராமர் பீடம் என்கின்றனர். அவ்வறையின் வடகிழக்கில் உள்ள படிக்கட்டுகளில் ஏறினால் 12 தற்றூண்களைக் கொண்ட மாடி அறை உள்ளது. இந்த அறைக்கு மேலே உள்ள மாடியில் ஒரு இருக்கை உள்ளது. அங்கிருந்து நகரின் முழுதோற்றத்தையும் காண இயலும்.
இவற்றையும் காண்க
பகுப்பு: தமிழ்நாட்டு அரண்மனைகள் பகுப்பு:இராமநாதபுரம் சமஸ்தானம் பகுப்பு:இராமநாதபுரம் மாவட்டம்
மகாவீர் பிரசாத்
அரசியல்
பிரசாத் 1974 முதல் 1977 வரை உத்தரப் பிரதேச சட்டமன்ற உறுப்பினராக இருந்தார். 1980ல் 7வது மக்களவைக்கும், 1984ல் 8வது மக்களவைக்கும் தேர்ந்தெடுக்கப்பட்டார். இவர் பிப்ரவரி 1988 முதல் சூலை 1989 வரை மத்திய ரயில்வே துணை அமைச்சராகவும், சூலை 1989 முதல் திசம்பர் 1989 வரை சுரங்கத் துறையில் சுரங்கம் மற்றும் எஃகுத் துறை அமைச்சராகவும் இருந்தார். இவர் 1989இல் 9வது மக்களவைக்குத் தேர்ந்தெடுக்கப்பட்டார். இவர் 2004-ல் 14வது மக்களவைக்கு உறுப்பினராகத் தேர்ந்தெடுக்கப்பட்டார். பிரசாத், 22 மே 2004 முதல் சிறுதொழில் மற்றும் விவசாயம் மற்றும் கிராமப்புற தொழில்கள் மத்திய அமைச்சராகப் பணியாற்றினார்.
ஆளுநராக
சூன் 14 1994 முதல் 1999 வரை அரியானா ஆளுநராக பணியாற்றினார். மேலும் 18 செப்டம்பர் 1995 முதல் 16 நவம்பர் 1995 வரையிலும், மீண்டும் 23 ஏப்ரல் 1996 முதல் 26 ஜூலை 1997 வரையிலும் இமாச்சலப் பிரதேசத்தின் ஆளுநராகப் பணியாற்றினார்.
இறப்பு
மகாவீர் பிரசாத் 28 நவம்பர் 2010 அன்று தில்லியில் உள்ள சர் கங்கா ராம் மருத்துவமனையில் நீண்ட கால நோய்க்குப் பிறகு இறந்தார்.
மேற்கோள்கள்
பகுப்பு:9வது மக்களவை உறுப்பினர்கள் பகுப்பு:8வது மக்களவை உறுப்பினர்கள் பகுப்பு:7வது மக்களவை உறுப்பினர்கள் பகுப்பு:இமாச்சலப் பிரதேச ஆளுநர்கள் பகுப்பு:அரியானா ஆளுநர்கள் பகுப்பு:இந்திய அமைச்சர்கள் பகுப்பு:14வது மக்களவை உறுப்பினர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:2010 இறப்புகள் பகுப்பு:1939 பிறப்புகள்
ஓக்மரக் காளான்
ஓக்மரக் காளான் (shiitake) (  இலென்டினுலா எடோடெசு (Lentinula edodes))  கிழக்காசியாவைத் தாயகமாகக் கொண்ட ஓர் உண்ணத்தக்க காளான் ஆகும். இது பல ஆசிய நாடுகளில் பயிரிட்டு உண்ணப்படுகிறது. இது மரபு மருத்துவத்தில் ஒரு மூலிகையாகும்.
வகைபாடும் பெயரிடலும்
இந்தக் காளானை முதலில் அறிவியலாக  அகாரிகசு எடோடெசு (Agaricus edodes) என 1877 இல் மைல்சு யோசப் பெர்க்கேலி விவரித்துள்ளார். மேலும் 1976 இல் டேவிடு பெகிளர் இதை  இலென்டினுலா (Lentinula) பேரினத்தில் வகைப்படுத்தினார். இந்தப் பூஞ்சை தன் வகைபாட்டு வரலாற்றில் பல இணைபெயர்களைப் பெற்றுள்ளது:
இந்தக் காளானின் யப்பானியப் பெயராகிய என்பது  ஆகியவற்றில் உருவானதாகும். ஏனெனில், காசுட்டனாப்சிசு அக்சுபிடாட்டா மரம் தான் இந்தக் காளான் வளர உலர்கட்டைகளை வழங்குகிறது. எனவே என வழங்குகிறது. தாவரவியல் பெயரின் "எடோடெசு" எனும் இலத்தீன அடைமொழியின் பொருள் "உண்ணத்தகும்" என்பதாகும். இது மேலும் பொதுவாக "அரம்ப ஓக் காளான்" எனவும் " கருங்காட்டுக் காளான்" எனவும் "கருப்புக் காளான்" எனவும் "[[பொன்னிற ஓக் காளான்" அல்லது "ஓக்மரக் காளான்" எனவும் வழங்கப்படுகிறது.
வாழிடமும் பரவலும்
ஓக்மரக் காளான் இலையுதிர் மரங்களின் அழுகும் மரக்கட்டைகளில் வளர்கிறது. குறிப்பாக சீ, வாதுமை, ஓக், maple, பீச், sweetgum, poplar, hornbeam, செங்காலி, மல்பெரி, சின்குவாபின் ஆகிய மரங்களின் கட்டைகளில் வளர்கிறது. இது தென்கிழக்கு ஆசியாவின் வெதுவெதுப்பும் ஈரப்பதனும் அமைந்த காலநிலைப் பகுதிகளில் பரவியுள்ளது.
பயன்பாடுகள்
பச்சையான, உலர்ந்த ஓக்மரக் காளான் கிழக்காசிய உணவுகளில் பலவகைகளில் பயன்ப்டுகின்றன. யப்பானில், இவை நறுஞ்சுவைச் சாற்றிலும், தாழ்சிகளில் மரக்கறிவகை அடித்தளமாகவும் அவித்த, வேகவைத்த உணவுகளில் உட்கூறுகளாகவும் பயன்படுகின்றன. சீன உணவுகளில், புத்தரின் மகிழ்ச்சி போன்ற மரக்கறி பக்குவங்களில் கலவையாகவும் சேர்க்கப்படுகின்றன.
ஒருவகை உயர்தர ஓக்மரக் காளான் உணவு யப்பானிய மொழியில் எனவும் தோங்கூ எனவும் வழங்குகிறது. சீன மொழியில் மாரி காலக் காளான் எனப்பொருள்படும் உயர்தர ஓக்மரக் காளான் உணவு குவாகூ (花菇) எனப்படுகிறது. சீன மொழியில், இது காளானின் மேலமையும் பூவடிவ இதழ்விரிவுப் பாணியை வைத்து பூக்காளான் என்ற பொருளில் வழங்குகிறது. இவை இரண்டுமே குறைந்த வெப்பநிலைகளில்
தோலழற்சி
பகுதி சமைத்த ஓக்மரக் காளானை உண்ணுவதால் ஓக்மரக் காளான் தோலழற்சி எனும் ஒவ்வாமை எதிர்வினை ஏற்படுகிறது. மேலும் தோல் தடிப்புகள் முகம் உட்பட, உடலில் எங்கும் உண்ட 24 மணி நேரத்தில் ஏற்படுகின்றன. வெயிலில் சென்றால் இவை மேலும் கூடுகின்றன. இதணிய3 முதல் 21 நாட்கள் ஆகின்றன (erythematous, micro-papular, streaky pruriginous rash). இந்தவிளைவு இதில் உள்ள இலென்டினன் எனும் பாலிசாக்கரைடுகளால் ஏற்படுகிறது இந்த விளைவு ஆசியாவில் பரவலாக நிலவுகிறது இந்த விளைவு, ஐரோப்பாவிலும் ஓக்மரக் காளான் நுகர்வால், கூடிவருகிறது. முழுமையான சமைப்பு ஒவ்வாமை தோன்றுவதை நீக்குகிறது.
பிற பயன்பாடுகள்
ஓக்மரக் காளானில் இருந்து இயற்கை உரமும் கலப்புரமும் உருவாக்க ஆராய்ச்சிகள் நடக்கின்றன.
மேலும் படிக்க
பகுப்பு:மரசுமியாசியே பகுப்பு:ஆசியத் தாயகப் பூஞ்சைகள் பகுப்பு:சீன உண்ணும் பூஞ்சைகள் பகுப்பு: உண்ணும் பூஞ்சைகள் பகுப்பு:யப்பானிய உணவுகள் பகுப்பு:மூலிகைகள்
கொஞ்சி ரியோசு
கொஞ்சி ரெய்சு ரியோசு (Conchi Reyes Ríos) எசுப்பானிய நாட்டைச் சேர்ந்த ஒரு காளைச் சண்டை வீராங்கனையாவார். 1991 ஆம் ஆண்டு மார்ச்சு மாதம் 11 ஆம் தேதியன்று இவர் பிறந்தார். குடும்பத்தில் காளைச் சண்டை வரலாறு இல்லை என்றாலும், காளைச் சண்டை உலகின் மீதான காதல்  இவரது தாய்வழி தாத்தாவிடமிருந்து வந்தது. 2011 ஆம் ஆண்டில், காளையின் இரண்டு காதுகளையும் எடுத்த முதல் பெண்மணி என்ற சிறப்புக்கு உரியவராகத் திகழ்ந்தார். 2015 ஆம் ஆண்டில், இவர் எசுப்பானிய தேசிய காளை சண்டை வீரர்களின் பட்டியலில் இடம்பெற்றார். அப்போது இப்பட்டியலில் இடம்பெற்ற 825 பேரில் ஆறு பெண்களில் ஒருவராக இருந்தார்.
வாழ்க்கைக் குறிப்பு
1991 ஆம் ஆண்டு முர்சியா பிராந்தியத்தில் கொஞ்சி ரியோசு பிறந்தார். காளைச் சண்டை வீராங்கனையாக வேண்டும் என்ற இவரது இலட்சியத்தை அவரது தாத்தா பாட்டி ரியோசின் 15 வயதில் அறிந்தனர். தாத்தா இவரை உள்ளூர் காளை வளையத்திற்கு அழைத்துச் சென்றார். முதலில் ஒரு கன்றுக்குட்டியைப் பார்க்க அழைத்துச் சென்று ரியோசின் இலட்சியத்தை சோதித்தார். ரியோசு பயம் காட்டாமல், ஆர்வத்தை மட்டுமே காட்டினார்.
2007 ஆம் ஆண்டு செப்டம்பர் மாதம் 23 ஆம் தேதியன்று ரியோசு காளைச் சண்டையில் பொது வெளியில் அறிமுகமானார். பகட்டான எசுப்பானிய காளைச் சண்டையின் மூன்று நிலைகளில் முதன்மையானதாகக் கருதப்படும் குதிரையில் ஏறி காளைச் சண்டையிடும் வீராங்கனையாக 2009 ஆம் ஆண்டு இவர் அறிமுகமானார். இதேவகையில் காளைச்சண்டையில் ஈடுபட்ட இலூயிசு மிகுவல் கேசரேசை ரியோசு ஆதரித்தார். 2011 ஆம் ஆண்டு எசுப்பானியாவின் மாட்ரிட்டு நகரில் உள்ள லாசு வென்டாசு என்ற மிகப்பெரிய காளைச்சண்டை வளையத்தில் சைமன் லோபசு, இயெமெனெசு ஃபோர்டெசு மற்றும் இயோசு குரூசு ஆகியோரை உள்ளடக்கிய ஒரு போட்டியில் தோன்றினார். இதே ஆண்டு நடைபெற்ற ஒரு காளைச் சண்டையில் போட்டியிட்ட ரியோசு  காளையின் இரண்டு காதுகளை எடுத்து இச்சாதனையைச் செய்த முதல் பெண்மணி என்ற சிறப்பைப் பெற்றார். ஆனால் இச்சாதனைக்குப் பின்னர் மூன்று ஆண்டுகளாக அவருக்கு மற்றொரு காளைச் சண்டை இல்லாததால் இதை ஒரு வெற்றியாக அவர் கருதவில்லை. ரியோசு கல்விக்காக நேரத்தை செலவிட்டார். காளைச்சண்டை என்ற இலட்சியம் கொண்டிருக்காவிட்டல் தான் ஒரு பல்பொருள் அங்காடியில் வேலை செய்யக்கூடும் என்று பயந்தார். விளையாட்டில் குறைவான கட்டுப்பாடுகள் உள்ள பெருவில் இவர் காளைச் சண்டையை தேர்ந்தெடுத்தார்.
2015 ஆம் ஆண்டில், 825 பேர் கொண்ட காளைச் சண்டை வீரர்கள் தேசியப் பட்டியலில் உள்ள ஆறு பெண் காளைச் சண்டை வீரர்களில் இவரும் [1] .ஒருவராக இடம் பெற்றார். 2016 ஆம் ஆண்டில் இவர் முர்சியாவில் உள்ள செகெகனில் மூத்த காளைச் சண்டை வீரர் எல் கார்டோப்சு மற்றும் அன்டோனியோ புவேர்டாவுடன் சேர்ந்து தோன்றினார்.
2016 ஆம் ஆண்டில், இவரும் இவரது காதலரான இயோசு மானுவல் மாசும் டோரியோசுக்கு அருகிலுள்ள ஒரு வீட்டிற்கு குடிபெயர்ந்தனர். இவர்கள் இருவரும் ஒவ்வொரு நாளும் பயிற்சி எடுத்துக் கொண்டார்கள். இப்பயிற்சியில் ஒரு சக்கர சாதனத்தை காளையாகப் பயன்படுத்தி இரண்டு மணி நேரம் அதனுடன் காளைச் சண்டை பயிற்சியும் அடங்கும். ] 2016 ஆம் ஆண்டு பிரித்தானிய ஒலிபரப்பு ஆணையத்தின் ஆண்டின் சிறந்த பெண்மணிகள் 100 பேர் பட்டியலில் ரியோசும் ஒருவராகத் தேர்ந்தெடுக்கப்பட்டார். தேர்ந்தெடுக்கப்பட்ட இருபது ஐரோப்பிய பெண்களில் இவர் மட்டுமே எசுப்பானியர் ஆவார். 820 காளைச் சண்டை வீரர்களில் இடம்பெற்றிருந்த நான்கு பெண்களில் இவர் ஒருவர் மட்டுமே எசுப்பானியர் என்று பிபிசி நிறுவனம் மேலும் பெருமைபடுத்தியது. "பெண்கள் மற்றும் ஆண்களின் சமத்துவத்தை நான் நம்புகிறேன். ஒவ்வொருவரும் தாம் என்னவாக இருக்கவேண்டும் மற்றும் வாழ்க்கையில் என்ன செய்ய விரும்புகிறோம் என்பதற்காக போராட வேண்டும். என்ற ரியோசின் சொற்களை அந்நிறுவனம் மேற்கோள் காட்டியும் சிறப்பித்தது.
புற இணைப்புகள்
பகுப்பு:1991 பிறப்புகள் பகுப்பு:வாழும் நபர்கள் பகுப்பு:எசுப்பானிய நபர்கள்
விண்ணகம்
விண்ணகம் அல்லது விண்ணுலகம் என்பது, கடவுள் வாழும் இடத்தைக் குறிப்பிட கிறிஸ்தவர்களால் பயன்படுத்தப்படும் தமிழ் சொல் ஆகும். வானகம், மோட்சம், சொர்க்கம், சுவனம் போன்றவை இதற்கு இணையான சொற்கள் ஆகும். தேவதூதர்களும், புனிதர்களும் கடவுளின் மாட்சியில் பங்குபெறும் இடமாகவும் இது கருதப்படுகிறது.
பெயர் காரணம்
பூமியைச் சுற்றிக் காணப்படும் அண்ட வெளியைக் குறிக்கும் விண் அல்லது வான் என்ற சொல், பொதுவாக உயரே தெரிகின்ற சூரியன், நிலவு, விண்மீன்கள் ஆகியவற்றின் இருப்பிடத்தைச் சுட்டிக்காட்டுகிறது. இத்தகையதோர் உயர்ந்த இடத்திலேயே கடவுள் இருப்பதாக நம்பிக்கை நிலவுகிறது. எனவேதான் கிறித்தவம், கடவுளின் உறைவிடத்தை விண்ணகம் அல்லது விண்ணுலகம் என்று பெயரிட்டு அழைக்கிறது.